
 DR.31.3.2005 

 
 

80 

dizahirkan kepada para petani dan pekebun kecil ini kurang menguntungkan dan dalam 
banyak keadaan tidak berbaloi dengan jumlah tenaga dan masa kerja yang dicurahkan oleh 
mereka.  Dalam pada itu, berdasarkan sumber-sumber alam setempat, untuk strategi 
pembasmian kemiskinan di luar bandar seperti di kawasan yang saya wakili, pilihan terbaik 
dan paling berkesan tidak lain dan tidak bukan iaitu melalui pertanian.  Namun, di sebalik 
kekayaan sumber semula jadi yang ada, apa yang menjadi penghalang kepada 
peningkatan pendapatan ini  selain daripada access teknologi baru ialah kekurangannya 
ilmu dan maklumat terkini yang sampai kepada golongan ini dalam menerokai kepelbagaian 
pertanian yang berdaya maju.   

Justeru itu, ketidakseimbangan peluang untuk mengguna dan menikmati 
kemudahan tersebut akan menjejaskan usaha kerajaan mengkomersialkan produk sektor 
pertanian.  Keadaan ini berlaku walaupun pada dasarnya Negeri Di Bawah Bayu ini 
mempunyai potensi bagi menjadi pengeluar produk-produk pertanian sama ada secara 
mentah mahupun yang bernilai tambah.  Apa yang pasti ialah keserasian antara kesuburan 
tanah dan iklimnya menjadikan Sabah sesuai untuk penanaman pelbagai jenis komoditi.   

Tuan Yang di-Pertua, tidak dinafikan bahawa melalui agensi-agensi Pusat dan 
negeri seperti Jabatan Pertanian, Lembaga Pertubuhan Peladang dan lain-lain menjadi 
agen penggerak ke arah pemodenan sektor ini.  Namun terdapat kekangan yang menjadi 
penghalang pencapaian sasaran dalam usaha ini.  Maka itu dengan memperkasakan lagi 
kuantiti tenaga bimbingan masing-masing, maka usaha penyebaran dan penyampaian ilmu 
dan maklumat mutakhir kepada para petani ini akan dapat disempurnakan.  Persoalannya, 
sejauh manakah kesediaan pihak kerajaan untuk menampung kos penambahan kakitangan 
ini dan kesediaan kakitangan sendiri untuk penempatan ke destinasi akar umbi 
sementelahan dalam keadaan geografi dan taburan penduduk Sabah yang jauh luas.  

Di samping keperluan sumber manusia yang cukup, kewujudan agensi ini hanya 
akan dapat dimanfaatkan secara optimum apabila masalah-masalah seperti kekurangan 
jentera penggembur tanah dan masalah sistem pengairan yang tidak efisien dapat 
disediakan sesuai dengan keperluan potensi, kapasiti dan produktiviti.  Kita tidak 
seharusnya mengabaikan penduduk luar bandar dalam tanggungjawab sosioekonomi, 
apatah lagi statistik kemiskinan menyokong premis bahawa rakyat di kawasan inilah yang 
wajar diberi tumpuan untuk mempengaruhi darjat keseimbangan.   

Oleh itu, priority yang betul dan adil adalah dengan perubahan agresif dalam 
pelaksanaan transformasi pembangunan luar bandar, menyusun kembali struktur desa 
supaya sesuai dengan cita-cita menjadi sektor pertanian sebagai penjana pertumbuhan 
ekonomi negara.  Memandangkan kebanyakan kawasan pendalaman di negeri Sabah 
adalah kawasan berbukit bukau, maka penanaman padi bukit adalah lebih praktikal 
daripada padi sawah.  Maka dengan itu, saya ingin memohon Kerajaan Pusat agar dapat 
memberi keutamaan yang saksama kepada pengusaha padi bukit sebagaimana 
pertimbangan yang diberikan kepada penanam padi sawah dalam aspek menyalurkan 
bantuan. 

Apa yang ingin saya tekankan ialah agar kegiatan pertanian padi bukit perlu dilihat 
potensinya sebagai penyumbang kepada petani-petani di kawasan pedalaman dalam 
meningkatkan sumber pendapatan mereka, apatah lagi usaha mengerjakan padi bukit ini 
bukanlah satu pengalaman yang baru bagi rakyat di sebelah pendalaman Borneo.  Selain 
daripada penanaman padi bukit, perhatian juga perlu diberikan kepada pekebun-pekebun 
kecil yang mengusahakan komoditi-komoditi yang lain seperti getah, kopi, koko dan kelapa 
sawit.  Sebagai contoh, dalam senario negeri Sabah, Lembaga Industri Getah Sabah 
adalah agen pelaksana bagi kerajaan negeri untuk membantu pekebun-pekebun kecil getah 
dalam usaha penanaman semula pokok-pokok getah bagi menggantikan pokok-pokok yang 
tua dan kurang produktif.   

Agensi ini telah banyak melaksanakan skim-skim sedemikian melalui program 
penanaman getah secara berkelompok.  Ia adalah efektif dan berbaloi, namun usaha 
agensi ini terbatas lantaran peruntukan dana yang terhad yang mampu disediakan oleh 
kerajaan negeri.  Walaupun ramai pekebun kecil yang berminat menyertai program 
tersebut, namun hanya sebilangan kecil sahaja yang dapat ditanggung.  Oleh yang 



80. dizahirkan kepada para petani dan pekebun kecil ini kurang menguntungkan dan dalam banyak keadaan tidak berbaloi dengan jumlah tenaga dan masa kerja yang dicurahkan oleh mereka. Dalam pada itu, berdasarkan sumber-sumber alam setempat, untuk strategi pembasmian kemiskinan di luar bandar seperti di kawasan yang saya wakili, pilihan terbaik dan paling berkesan tidak lain dan tidak bukan iaitu melalui pertanian. Namun, di sebalik kekayaan sumber semula jadi yang ada, apa yang menjadi penghalang kepada peningkatan pendapatan ini selain daripada access teknologi baru ialah kekurangannya ilmu dan maklumat terkini yang sampai kepada golongan ini dalam menerokai kepelbagaian pertanian yang berdaya maju. Justeru itu, ketidakseimbangan peluang untuk mengguna dan menikmati kemudahan tersebut akan menjejaskan usaha kerajaan mengkomersialkan produk sektor pertanian. Keadaan ini berlaku walaupun pada dasarnya Negeri Di Bawah Bayu ini mempunyai potensi bagi menjadi pengeluar produk-produk pertanian sama ada secara mentah mahupun yang bernilai tambah. Apa yang pasti ialah keserasian antara kesuburan tanah dan iklimnya menjadikan Sabah sesuai untuk penanaman pelbagai jenis komoditi. Tuan Yang di-Pertua, tidak dinafikan bahawa melalui agensi-agensi Pusat dan negeri seperti Jabatan Pertanian, Lembaga Pertubuhan Peladang dan lain-lain menjadi agen penggerak ke arah pemodenan sektor ini. Namun terdapat kekangan yang menjadi penghalang pencapaian sasaran dalam usaha ini. Maka itu dengan memperkasakan lagi kuantiti tenaga bimbingan masing-masing, maka usaha penyebaran dan penyampaian ilmu dan maklumat mutakhir kepada para petani ini akan dapat disempurnakan. Persoalannya, sejauh manakah kesediaan pihak kerajaan untuk menampung kos penambahan kakitangan ini dan kesediaan kakitangan sendiri untuk penempatan ke destinasi akar umbi sementelahan dalam keadaan geografi dan taburan penduduk Sabah yang jauh luas. Di samping keperluan sumber manusia yang cukup, kewujudan agensi ini hanya akan dapat dimanfaatkan secara optimum apabila masalah-masalah seperti kekurangan jentera penggembur tanah dan masalah sistem pengairan yang tidak efisien dapat disediakan sesuai dengan keperluan potensi, kapasiti dan produktiviti. Kita tidak seharusnya mengabaikan penduduk luar bandar dalam tanggungjawab sosioekonomi, apatah lagi statistik kemiskinan menyokong premis bahawa rakyat di kawasan inilah yang wajar diberi tumpuan untuk mempengaruhi darjat keseimbangan. Oleh itu, priority yang betul dan adil adalah dengan perubahan agresif dalam pelaksanaan transformasi pembangunan luar bandar, menyusun kembali struktur desa supaya sesuai dengan cita-cita menjadi sektor pertanian sebagai penjana pertumbuhan ekonomi negara. Memandangkan kebanyakan kawasan pendalaman di negeri Sabah adalah kawasan berbukit bukau, maka penanaman padi bukit adalah lebih praktikal daripada padi sawah. Maka dengan itu, saya ingin memohon Kerajaan Pusat agar dapat memberi keutamaan yang saksama kepada pengusaha padi bukit sebagaimana pertimbangan yang diberikan kepada penanam padi sawah dalam aspek menyalurkan bantuan. Apa yang ingin saya tekankan ialah agar kegiatan pertanian padi bukit perlu dilihat potensinya sebagai penyumbang kepada petani-petani di kawasan pedalaman dalam meningkatkan sumber pendapatan mereka, apatah lagi usaha mengerjakan padi bukit ini bukanlah satu pengalaman yang baru bagi rakyat di sebelah pendalaman Borneo. Selain daripada penanaman padi bukit, perhatian juga perlu diberikan kepada pekebun-pekebun kecil yang mengusahakan komoditi-komoditi yang lain seperti getah, kopi, koko dan kelapa sawit. Sebagai contoh, dalam senario negeri Sabah, Lembaga Industri Getah Sabah adalah agen pelaksana bagi kerajaan negeri untuk membantu pekebun-pekebun kecil getah dalam usaha penanaman semula pokok-pokok getah bagi menggantikan pokok-pokok yang tua dan kurang produktif. Agensi ini telah banyak melaksanakan skim-skim sedemikian melalui program penanaman getah secara berkelompok. Ia adalah efektif dan berbaloi, namun usaha agensi ini terbatas lantaran peruntukan dana yang terhad yang mampu disediakan oleh kerajaan negeri. Walaupun ramai pekebun kecil yang berminat menyertai program tersebut, namun hanya sebilangan kecil sahaja yang dapat ditanggung. Oleh yang.